יובלים

יוּבַלִּים הוא יישוב קהילתי הנמצא בגליל התחתון, בתחום השיפוט של המועצה האזורית משגב. הוא ממוקם דרומית לעיר כרמיאל וליישוב שורשים, מעברו הדרומי של נחל חילזון, מערבית לעיר סח'נין וצפונית לפארק תעשיות משגב (תרדיון). בכניסה ליישוב נמצא גן אקולוגי של פסלי דליה מאירי, תושבת המקום. בקצה הצפון מערבי של היישוב נמצאת "גבעת ארבל", לזכרו של ארבל רייך, יליד יובלים שנפל בקרב ברצועת עזה בשנת 2007. מהגבעה - תצפית נוף על האזור ועל יובלים. ביישוב פועלת תנועת הנוער "הנוער העובד והלומד". היסטוריה כשגרעין גילון של עובדי רפא"ל הגיע לגודל של כ-350 משפחות, הוא סגר את ההרשמה ונפתחה הרשמה לגרעין גילון ב' שהקים את יובלים. טקס העלייה על הקרקע התקיים באוקטובר 1982. באותו חודש נסלל כביש הגישה ליישוב. נכון למרץ 2021 מתגוררות בו 340 משפחות. מספר המשפחות המתוכנן הוא 500. קישורים חיצוניים אתר הבית של יובלים יובלים באתר הרשות לפיתוח הגליל יובלים – כפר קהילתי תעשייתי באזור שגב שבגליל חוגג היום את עלייתו לקרקע, מעריב, 5 באוקטובר 1982 יובלים, במרכז המידע לנגב ולגליל של תנועת אור יובלים (ישראל), דף שער בספרייה הלאומית הערות שוליים